

REPUBLIKA HRVATSKA

OPĆINSKI SUD U RIJECI

URED PREDSJEDNIKA

Žrtava fašizma 7

Poslovni broj 07 Su-1433/2024-2

U Rijeci 09. listopada 2024.

Na temelju članka 160. stavka 1. i članka 175. stavka 3. podstavka 4. Zakona o državnim službenicima (Narodne novine broj: 155/23 i 85/24) u svezi članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 98/19) te točke II. podstavka 1. Odluke o zabrani novog zapošljavanja službenika i namještenika u javnim službama (Narodne novine broj: 35/22 i 37/23) uz prethodno odobrenje Ministarstva pravosuđa, uprave i digitalne transformacije: KLASA: 119-03/24-04/74, URBROJ: 514-08-03-04/03-24-10 od 18.

rujna 2024., Općinski sud u Rijeci raspisuje

J A V N I N A T J E Č A J

za prijam u državnu službu na neodređeno vrijeme

na radno mjesto III. vrste **zapisničar u tijelima sudbene vlasti** – 2 (dva) izvršitelja/ice, na radno mjesto III. vrste **zapisničar u tijelima sudbene vlasti u svojstvu vježbenika**

– 1 (jedan) izvršitelj/ica.

Uvjeti za raspored na radno mjesto **zapisničar u tijelima sudbene vlasti** su:

* razina 4.2 HKO-a upravne, ekonomske ili birotehničke struke ili gimnazija;
* najmanje 1 godina radnog iskustva na odgovarajućim poslovima; - položen stručni ispit za službenike zaposlene u pravosudnim tijelima;
* poznavanje rada na računalu;

Uvjeti za raspored na radno mjesto **zapisničar u tijelima sudbene vlasti u svojstvu vježbenika** su:

* razina 4.2 HKO-a upravne, ekonomske ili birotehničke struke ili gimnazija;
* bez radnog iskustva na odgovarajućim poslovima ili s radnim iskustvom kraćim od 12 mjeseci;
* poznavanje rada na računalu;

Osim navedenih uvjeta osobe koje se prijavljuju moraju ispunjavati i opće uvjete za prijam u državnu službu, koji su propisani člankom 52. i 53. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka

54. Zakona o državnim službenicima.

Na natječaj se mogu prijaviti osobe oba spola.

Za osobe primljene u državnu službu na radno mjesto **zapisničar u tijelima sudbene vlasti** na neodređeno vrijeme probni rad traje 3 (tri) mjeseca.

Za osobe primljene u državnu službu na radno mjesto **zapisničar u tijelima sudbene vlasti u svojstvu vježbenika** probni rad (vježbenički staž) traje 12 mjeseci, s tim da najranije tri mjeseca prije isteka probnoga rada mogu pristupiti polaganju državnog ispita.

U prijavi se navode osobni podaci podnositelja prijave:

* osobno ime;
* adresa stanovanja;
* broj telefona odnosno mobitela;
* po mogućnosti e-mail adresa.

U prijavi na javni natječaj potrebno je točno navesti naziv radnog mjesta na koje se podnositelj prijavljuje.

Prijavu je potrebno vlastoručno potpisati.

Uz prijavu na radno mjesto **zapisničar u tijelima sudbene vlasti** je potrebno priložiti:

* životopis;
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice);
* presliku svjedodžbe o stečenoj razini kvalifikacije;
* dokaz o radnom iskustvu (elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje, potvrdu poslodavca o radnom iskustvu na odgovarajućim poslovima i dr. (rješenje o rasporedu, ugovor o radu ili drugi dokaz iz kojeg je vidljivo na kojim poslovima je prijavitelja radio);
* dokaz o položenom državnom ispitu;

Na natječaj se mogu prijaviti i osobe koje nemaju položen državni ispit uz obvezu polaganja državnog ispita.

Sukladno članku 99. stavku 1. Zakona o državnim službenicima državni službenik dužan je položiti državni ispit propisane razine za radno mjesto na koje je raspoređen najkasnije u roku od godine dana od dana početka rada u državnoj službi utvrđenog rješenjem o rasporedu na radno mjesto.

Uz prijavu na radno mjesto **zapisničar u tijelima sudbene vlasti u svojstvu vježbenika** je potrebno priložiti:

* životopis;
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice);
* presliku svjedodžbe o stečenoj razini kvalifikacije;
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje iz kojeg je vidljivo da osoba nema radnog iskustva u struci ili ima radno iskustvo kraće od vremena propisanog za vježbenički staž;

Isprave se prilažu u neovjerenoj preslici, a prije izbora predočit će se izvornik.

Rok za podnošenje prijava na javni natječaj je 8 (osam) dana od dana objave u "Narodnim novinama".

Prijave se podnose neposredno ili poštom na adresu: Općinskog suda u Rijeci, Žrtava fašizma 7, 51000 Rijeka uz naznaku PRIJAVA NA JAVNI NATJEČAJ uz naznaku RADNOG MJESTA ZA KOJE SE OSOBA JAVLJA odnosno naznaku poslovnog broja 07 Su-1433/2024.

Potpunom prijavom smatra se ona koja sadrži sve podatke i priloge navedene u javnom natječaju te je vlastoručno potpisana.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Osoba koja može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17, 98/19 i 84/21), članku 48 f Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (Narodne novine broj: 84/21), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11), dužan/a se u prijavi na javni natječaj pozvati na to pravo te ima prednost u odnosu na ostale prijavitelje samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na natječaj dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-4413/4413. Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Osoba koja se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na natječaj, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu javnog natječaja (u nastavku teksta: Komisija) imenuje predsjednik suda.

Komisija utvrđuje listu prijavljenih na javni natječaj koji ispunjavaju formalne uvjete iz javnog natječaja, čije su prijave pravodobne i potpune i osobe s te liste upućuje na testiranje i intervju.

Testiranje se sastoji od provjere znanja, sposobnosti i vještina (pisani dio testiranja), poznavanja rada na računalu (praktični dio testiranja) i razgovora Komisije s kandidatima (intervju).

Osoba koja nije pristupila testiranju više se ne smatra kandidatom u postupku.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Opis poslova i podaci o plaći radnog mjesta, sadržaj i način testiranja te pravni izvori za pripremanje za testiranje, objavit će se na web stranici Općinskog suda u Rijeci https://sudovi.hr/hr/osri istovremeno s objavom javnog natječaja.

Vrijeme i mjesto održavanja testiranja objavit će se najmanje 5 (pet) pet dana prije dana određenog za testiranje, na web stranici Općinskog suda u Rijeci https://sudovi.hr/hr/osri.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni ne zadovolje na testiranju, predsjednik suda će u cijelosti ili djelomično obustaviti postupak po ovom natječaju.

O rezultatima javnog natječaja kandidati će biti obaviješteni javnom objavom rješenja na mrežnim stranicama Ministarstva pravosuđa, uprave i digitalne transformacije https://mpudt.gov.hr/.

Dostava svim kandidatima smatra se obavljenom istekom osmoga dana od dana javne objave. Javno objavljeno rješenje uklanja se s mrežnih stranica nakon isteka roka od šest mjeseci od dana njegove objave.

OPĆINSKI SUD U RIJECI